Referat frå Medlemsmøter i Sogn og Fjordane

Møter gjennomført i Sogndal, Førde og Nordfjordeid og er ei samanfatting av disse tre møter. 

Innspel til høyringsforslag: Forskrift om etterutdanning og regodkjenning, frå medlemsmøter i region ”Sogn og Fjordane”. Medlemmar ønsker at dette skal sendast til administrasjonen i Norges Trafikkskoleforbund og bli tatt med i drøftinga til forbundets svar på høyringsforslaget. 

Hovudkonklusjon er at omfanget som forslaget førespeila er alt for stort og vil ikkje vere ei bærekraftig løysing for bransjen. Stor del av trafikklærarar underviser i fleire klasser og det er stor forskjell i størrelsar i mengd lærarar på trafikkskulane i landet. Det totale omfanget ved forslaget vil i stor grad ha ein svært negativ påverking på skulens økonomi/levedyktighet når ein legg saman alle kostnader som; reise, opphald, kursavgift og tapt arbeidsinntekt. Medlemma stiller seg også spørjande til kvalitet i innhaldet og behovet til ein slik stor skala av etterutdanning. 

Det blir stilt spørsmål til om kursarrangør som driv med trafikkopplæring, men ikkje er ein godkjent trafikkskule og har ansatte som ikkje er trafikklærarar også må følge denne forskrifta. Eksempelvis; offentleg skule der det blir undervist i trafikalt grunnkurs og AM146 og private aktørar som Snøfartsverket AS som driv med opplæring på klasse S. Her meiner medlemma at ein må likestille kravet om etterutdanning på både grunnleggande etterutdanning og tilleggsutdanning. Dette for å sikre kvaliteten på opplæring som blir gitt og ikkje gi enkelte aktørar konkurransefortrinn.  

Medlemma ønsker å endre ordlyden i eit av krava som blir stilt til å vere kursarrangør. Med dei føringane som ligg i forslaget vil det vere muleg for større aktørar i bransjen å bli godkjent som kursarrangør og kan difor ”skvise” ut dei små trafikkskulane. Her blir det dratt fram parallellen opp mot daglegvarebransjen og dominansen enkelte store aktørar har i markedet.
Medlemma stiller seg positiv til at dei to bransjeorganisasjonane vi har i dag skal kunne tilby store deler eller heile etterutdanninga. Då sett i samanheng i at Norges Trafikkskoleforbund er ein tilnærma ideell organisasjon og skal derfor ikkje tene stor summar på sine medlemmer. Forbundet skal heller sikre kvalitet, og den eventuelle profitten på kursarrangement vil komme medlemmane til gode. Moglegheita til å påverke tema i etterutdanninga blir også dratt fram som ein svært positiv effekt. Det er viktig at bransjen og vegvesenet stiller høge krav til kvalitet på kursing/etterutdanning. Medlemma i Sogn og Fjordane ønsker å definere lokale kurs med at det ikkje inkludera overnatting. For at dette skal vere gjennomførbart ute i distrikta vil dette påverke organiseringa av gruppering for gjennomføringa av etterutdanninga. For tilleggsklasser som T, S og alle A-klasserm, kan lokale kurs bli utfordrande å få til. Dei meiner at det er ein viktig faktor å ta med i reknestykket når ein ser på heilheita av etterutdanning og dei utgifter som vil kome av den.   

Konkrete innspel frå medlemsmøta:
· Endre kravet til kursarrangør: Med kursarrangører meinast utdanningsinstitusjonar for trafikklærarar, og bransjeforbund som har minimum 100 betalande medlemsskular. 
· 3 dagar grunnpakke som skal dekke klasse B og AM147, og vere den generelle delen av å drive trafikkopplæring. Skal kunne nytte grunnpakka pedagogisk i alle førarkortklassar.
· 3 dagar grunnpakke for klasse B og AM147, 2 dagar lokale kurs, 1 dag nettbasert 
· 2 dagar tilleggsutdanning for kvar gruppe i tilleggsklasser, der det kun er fokus på den spesifikke klassa. 
· Alle 2-hjulklassar samla på ein tilleggsutdanning. Må sjå på klassane i ein samanheng når vi har den form for overgangskursing frå lettare til tyngre syklar utan at det blir gjennomført ny førarprøve. Stiller høge krav til trafikklærarar som driv med dette. 
· Sensorane ved SVV må vere med på samkjøring på A-klassar
· 1 dag tilleggsutdanning på T og S
· 1 dag tilleggsutdanning på BE/B96 (med unntak for dei som gjennomfører etterutdanning på tunge køyretøy) 
· 2 dagar for fagleg leiar, 1 dag teoretisk (fagleg leiars plikter, regelverk, undervisningsplanar, osv), 1 dag med praktisk gjennomføring; påsitt, verktøy og rutinar fagleg leiar kan nytte på trafikkskulen sin.  



